ΓΡΑΠΤΗ ΕΡΩΤΗΣΗ E-3499/00

υποβολή: Stavros Xarchakos (PPE-DE) προς το Συμβούλιο

(13 Νοεμβρίου 2000)

Θέμα: Προκλητικές δηλώσεις Τούρκου αξιωματούχου

Ο Υπουργός Εσωτερικών της Τουρκίας κ. Σουκρού Σίνα Γκιουρέλ δήλωσε στις 11 Οκτωβρίου 2000, κατά τη διάρκεια της τελετής επαναλειτουργίας του λεγόμενου Πανεπιστημίου του Αιγαίου (Ege University), ότι η Τουρκία δεν θεωρεί ως προϋπόθεση για την ένταξή της στην Ε.Ε. ούτε τη λύση του Κυπριακού ούτε την επίλυση των ελληνοτουρκικών διαφορών. Προς επιβεβαίωση αυτής της τοποθέτησής του ο Τούρκος Υπουργός ανέφερε και τις δύο επιστολές που απέστειλε ο πρωθυπουργός της Τουρκίας προς την Ε.Ε. αμέσως μετά το Ευρωπαϊκό Συμβούλιο του Ελσίνκι τον περασμένο Δεκέμβριο, στις οποίες ο κ. Ετσεβίτ επισημαίνει την απροθυμία της Τουρκίας να δεχθεί οποιεσδήποτε προϋποθέσεις ή όρους για την ενσωμάτωσή της στην Ε.Ε. Ο Τούρκος Υπουργός Εσωτερικών προσέθεσε, εξάλλου, ότι οι πάντες θα πρέπει να δεχθούν την ύπαρξη δύο κρατών στην Κύπρο και κάλεσε την Ε.Ε. να λύσει τα προβλήματα ρατσισμού πουπάρχουν στις χώρες-μέλη της πριν σπεύσει να ασκήσει κριτική στην Τουρκία.

Θα ήθελα να πληροφορηθώ το πώς τοποθετείται το Συμβούλιο έναντι των δηλώσεων του Τούρκου Υπουργού Εσωτερικών οι οποίες στρέφονται εναντίον της Ε.Ε. καλλιεργώντας ένα αντιευρωπαϊκό κλίμα στο εσωτερικό μιαςποψήφιας για ένταξη χώρας και που αποτελούν περιφρόνηση για τις αποφάσεις της Συνόδου Κορυφής του Ελσίνκι οι οποίες, ως γνωστόν, επιβάλλουν στην Τουρκία την ευθυγράμμισή της με τρόπους συμπεριφοράς που αρμόζουν σε ευρωπαϊκό κράτος και στην εμπέδωση σχέσεων καλής γειτονίας με την Ελλάδα. Επιπλέον θα ήθελα να ενημερωνόμουν από το Συμβούλιο αν αποδέχεται τις αιτιάσεις του τούρκου αξιωματούχου περί ρατσισμού στην Ε.Ε., την ίδια στιγμή που η Τουρκία βαρύνεται -μέσα στον 20ό αιώνα- με την εξόντωση και τον διωγμό, Ελληνοκυπρίων, Μικρασιατών Ελλήνων, Αρμενίων, και πρόσφατα, Κούρδων που διαβιούσαν στην επικράτειά της.

Εξάλλου, σύμφωνα με το Προοίμιο του Σχεδίου Χάρτη Θεμελιωδών Δικαιωμάτων της Ευρωπαϊκής Ένωσης η Ένωση, έχοντας επίγνωση της πνευματικής και ηθικής κληρονομιάς της, εδράζεται στις αδιαίρετες και οικουμενικές αξίες της αξιοπρέπειας του ανθρώπου, της ελευθερίας, της ισότητας, της αλληλεγγύης, στις αρχές της δημοκρατίας και του κράτους δικαίου.

Θα μπορούσε να με πληροφορήσει το Συμβούλιο τί κοινόπάρχει μεταξύ των ευρωπαϊκών παραδόσεων στους παραπάνω τομείς και της συμπεριφοράς του καθεστώτος της σύγχρονης Τουρκίας κράτους υποψήφιου για ένταξη το οποίο καταδιώκει πολίτες για τα θρησκευτικά και πολιτικά τους φρονήματα, βασανίζει και φυλακίζει όλους εκείνους που αντιτίθενται στις επιδιώξεις του;

Απάντηση

(8 Μαρτίου 2001)

1. Το Συμβούλιο, κατά τη σύνοδο του Δεκεμβρίου 2000, κατέληξε σε μια πολιτική συμφωνία των Δεκαπέντε για το κείμενο του σχεδίου κανονισμού-πλαισίου καθώς και για το σχέδιο απόφασης του Συμβουλίου για

τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Δημοκρατίας της Τουρκίας.. Η επίλυση των μνημονευόμενων θεμάτων εντάσσεται κατά απόλυτο τρόπο στα πλαίσια των συμπερασμάτων του Ευρωπαϊκού Συμβουλίου του Ελσίνκι, τα οποία και συνιστούν τη βάση για τον προσδιορισμό των σχέσεων που συνδέουν την Ευρωπαϊκή Ένωση και την Τουρκία στο προενταξιακό πλαίσιο. Βραχυπροθέσμως, το Κυπριακό, και, μεσοπροθέσμως, το ζήτημα των εδαφικών διακανονισμών μνημονεύονται στο ανωτέρω σχέδιο απόφασης ως στοιχεία του πολιτικού διαλόγου και των πολιτικών κριτηρίων. Και είναι σαφές ότι ο πολιτικός διάλογος αυτός θα πρέπει να μην αγνοήσει κανένα από τα θέματα που θα πρέπει να εξεταστούν στα πλαίσια των νέων εταιρικών σχέσεων μεταξύ της Ευρωπαϊκής Ένωσης και της Τουρκίας.

2. Εξ άλλου, στην εταιρική σχέση προσχώρησης ορίζονται οι κατά προτεραιότητα τομείς στους οποίους πρέπει να προετοιμαστεί η Τουρκία προκειμένου να προσχωρήσει. Συνεπώς, θα έπρεπε να καταστεί επίσης σαφές και τούτο άλλωστε αναγράφεται ρητά στο σχέδιο απόφασης ότι η Τουρκία πρέπει να ανταποκριθεί σε όλα ανεξαιρέτως τα προβλήματα τα οποία απογράφονται στην Τακτική Έκθεση. Αναμένεται από την Τουρκία ναιοθετήσει ένα εθνικό πρόγραμμα αποδοχής του κεκτημένου βάσει της εταιρικής σχέσης προσχώρησής της. Το πρόγραμμα αυτό δεν αποτελεί αναπόσπαστο μέρος αυτής της εταιρικής σχέσης, αλλά οι προτεραιότητές του θα έπρεπε να είναι σύμφωνες με αυτήν. Το Συμβούλιο έχει σημειώσει, σχετικώς, την πρόσφατη έκθεση προόδου της Ευρωπαϊκής Επιτροπής όσον αφορά την Τουρκία, στην οποία ορίζονται σαφώς οι μεταρρυθμίσεις στις οποίες πρέπει να προβεί η Τουρκία προκειμένου να προσχωρήσει στην ΕΕ.

3. Το Συμβούλιοπενθυμίζει, τέλος, στον Αξιότιμο Κύριο Βουλευτή ότι το Ευρωπαϊκό Συμβούλιο του Ελσίνκι επιβεβαίωσε ότι η συμμόρφωση με τα πολιτικά κριτήρια της Κοπεγχάγης αποτελεί προϋπόθεση για την έναρξη των διαπραγματεύσεων προσχώρησης.